**VI – 2 1. čas Zamjenice/upućenice**

1.Pronađi zamjenice u stihovima i reci: Šta one za,mjenjuju? Kako ih zovemo?

**Bajka o žapcu**

„Poljubi me“, reče Žabac lijepoj djevojci,

„ja sam začarani princ“.

Ona ga poljubi, i ne dogodi se ništa.

„A sada, poljubi ti mene“, reče djevojka Žapcu.

Žabac je poljubi i djevojka se pretvori u žabu.

Zagrljeni otkreketaše u najbližu baru. (Luko Paljetak)

Dakle, zamjenice su **promjenjive i nesamostalne** riječi koje **zamjenjuju** **imenicu** **ili upućuju na nju ili neko njeno značenje!**

**1. U Našem jeziku, na stranici 95 pronađi lekciju o zamjenicama!**

Na ponuđenim rečenicama u uvodu odredi za šta su upotrijebljene istaknute zamjenice! Uoči znak interpunkcije na kraju.

Pročitaj pažljivo lekciju zapisujući u svesku definiciju napisane istaknutim slovima!

Prepiši upitne zamjenice iz udžbenika.

Uradi zadatak za vježbu!

**2. Prepiši u svesku i rečenice u nastavku i uradi zadatke koji su u udžbeniku napisani!**

Uoči znak interpunkcije na kraju ovih rečenica!

Da li ovdje zamjenice ko, što, služe da se sa njima pita za nekoga/nešto?

Uoči: 2. rečenica: Dvije sreće grabi – na koga se odnosi ta tvrdnja?

 1. rečenica: Ko rano rani – kazuje ko će ugrabiti dvije sreće!

Dakle, zamjenica ko služi da se uputi na koga se odnosi tvrdnja druge rečenice!

Analiziraj i drugu rečenicu!

Ono što se dogodilo, nije nas iznenadilo. Uoči kojom se rečenicom kazuje tvrdnja, a kojom na koga se tvrdnja odnosi!

Prepiši zaključak iz udžbenika napisan istaknjutim slovima!

Prepiši odnosne zamjenice!

3. Ponekad koristimo zamjenice: svi, sve, svako, svašta, svakakav, svekolik, svačiji!

Da li se te zamjenice odnose na pojedince?

Npr. **Svi** se smiju! Na koga se odnosi ova zamjenica? ( Ni na koga pojedinačno!)

**Svašta se** priča.

**Svakakve** su im sveske?

Ovakve zamjenice zovemo **opšte ili opće** **zamjenice** jer se njima uopšteno odnosimo na sva bića, predmete, pojave ili nešto drugo vezano za njih, o kojima govorimo!

Opće zamjenice:

* *za stvari i bića:* svaki, svaka, svako; svaki, svake, svaka;
* *za osobinu:* svakakav, svakakva, svakakvo; svakakvi, svakakve, svakakva;
* *za pripadnost:* svačiji, svačija, svačije; svačiji, svačije, svačija;
* ma koji, ma čiji, ma kakav, ma koliki
* bilo koji, bilo čiji, bilo kakav, bilo koliko
* koji god, čiji god, kakav god, koliki god

Zadaća. Uradi I zadatke 1 I 2 koji su dati u Našem jeziku u vezi sa odnosnim zamjenicama!